**Jegyzőkönyv**

 **az MTVE 2019. évi 3. elnökségi üléséről**

**Készült**: Balatonberény, 2019. április 12.-én, Balatonberény, Napfény u.1.sz. alatti helységben.

**Jelen vannak:** Dér Ferenc, Kerényi István, Lepp László, Novinszky József, Szécsényi Szabolcs, Zsiborács

 Zoltán vezetőségi tagok, Eckert Zoltán később érkezik.

Napirendi pontok: 1. Alapszabály módosítás,

 2. Közgyűlési teendők,

 3. Beszámoló a 2018. évi gazdálkodásról,

 4., Sólya, kotrás, favágás, sorompó, mágneskártya helyzete,

 5. Társadalmi munka,

 6. Egyebek.

Dér Ferenc megállapítja, hogy az elnökségi ülés határozatképes.

Az elnökség felkéri Lepp Lászlót a jegyzőkönyv vezetésére és Zsiborács Zoltán a jegyzőkönyv hitelesítésére.

1. **Alapszabály módosítás**

**Az elnökség az alapszabály módosításával kapcsolatban javasolja a közgyűlésnek az elnökség 5 főre csökkentését, olyan módon, hogy a kikötőmester és a gazdasági vezető megbízási jogviszonyban lássa el feladatát.**

**Az elnökség javasolja a közgyűlésnek az éves tagdíj és a bérleti díj fizetési határidejének változtatását tárgyév február 28.-ra.**

**Az elnökség megtárgyalta az alapszabály és a tisztségviselő választásával kapcsolatos teendőket és az alábbi határozatot hozta.**

**1./04./2019. határozat**

**Az Alapszabály módosítási javaslatokat a júniusi közgyűlés előtt írásban ki kell küldeni a tagok részére. A javaslatokat jogász bevonásával kell elkészíteni.**

**Felelős: Dér Ferenc**

**határidő: alapszabály szerint.**

1. **Közgyűlési teendők**

**2./04./2019 határozat**

**Tekintettel az augusztusi tisztújító közgyűlésre az elnökség jelölő bizottsági tagnak választja özv. Bali Istvánné, Fehér László, és Somogyi Magyar József tagtársainkat.**

**Nevezett személyek a felkérést elfogadták. A tagokat hírlevélben kell értesíteni a jelölés lehetőségéről és a jelölő bizottság tagjainak elérhetőségéről.**

**A tisztújító közgyűlés tervezett időpontja: 2019. augusztus 3.**

**Felelős : Dér Ferenc a közgyűlés meghirdetéséért**

 **Szécsényi Szabolcs a Jelölő bizottság tagjainak meghirdetéséért,**

**határidő: a közgyűlés esetében az alapszabály rendelkezései szerint,**

 **a Jelölő bizottság meghirdetésében azonnal**

1. **Beszámoló a 2018.évi gazdálkodásról.**

Szécsényi Szabolcs a 2018 évi beszámolót írásban a vezetőségnek átadta. A gazdálkodás a vártnál kedvezőbben alakult . Az eredmények lehetővé tették a Fejlesztési koncepcióban elfogadott munkák 2019.-ben történő folytatását.

**3./04./2019.határozat**

**Az elnökség a beszámolót elfogadta.**

**A 2018 írásos beszámoló és mérleg a tagok részére a közgyűlés előtt elektronikusan kerüljön kiküldésre.**

**Felelős: Szécsényi Szabolcs**

**határidő: alapszabály szerint**

1. **Sólya, kotrás, favágás, sorompó, mágneskártya helyzete,**

A sólya építése a terv szerint történik, a határidő várhatóan néhány napot csúszik. A műszaki átvétel után kerül sor a szerződésben rögzített kötbér tárgyalására.

A kotrás nincs teljesen kész, a minőségi kifogásokat rendezni kell.

A favágás megrendelve, elkészülése április 20.-ra várható.

A sorompó és mágneskártya ügyek technikai okok miatt csúsznak, de májusra rendeződnek.

**4./04./2019.határozat**

**A sólya műszaki átvételét a Tervezők és Kerényi István írásban fogja rögzíteni, egyéb tárgyalásokra az Elnök kapott felhatalmazást.**

**A kotrás átvétele és a kifogások rendezése a kikötőmester feladata.**

**A fa kivágás engedélyében előírt fák telepítése a társadalmi munka alkalmával történik.**

1. **Társadalmi munka**

Az eredeti időpont lemondásra került tekintettel a kikötőben folyó munkálatokra.

**A társadalmi munka új időpontja. 2019. május 11.**

**5./04./2019.határozat**

**A z elnökség a változtatást és annak indokait elfogadta és az időpont meghirdetését jóváhagyta.**

**Felelős: Dér Ferenc**

**határidő: április 20.**

1. **Egyebek**

A 12.sz hely kitisztításra került. A helyet írásban fel kell ajánlani cserére a kisebb vitorlással l rendelkező tagjainknak.

Felelős: Kerényi István

 Zsiborács Zoltán

határidő: április 20.

Horváth István tagunk a 130.sz csónakos helyről lemondott és a váró listán szerepelő sorrend szerint részére a 33.sz, vitorlás hely került kijelölésre.

Két fő kérte felvételét az egyesületbe, őket az elnökség a következő ülésére meghívta.

Az elnökség javasolja a közgyűlés részére a napi csónakhely bérleti díjak csökkentését.

A javaslat: 30 napig 1000 ft/nap, 60 napig 750 ft/nap, 90 napig 500 ft/nap.

A nádtérképet megkaptuk, az sajnos számunkra nem kedvező, de októbertől új nádtérkép kerül alkalmazásra, ami reményt adhat az elvi engedély ismételt beadására.

**Következő elnökségi ülés : 2019. május 4.**

Kmf.

 Lepp László Zsiborács Zoltán

 jegyzőkönyv vezető jegyzőkönyv hitelesítő